laion/Wikipedia-Exotic huggingface dataset:
ওয়র্ড্‌স অ্যান্ড রুল্‌স

ওয়র্ড্‌স অ্যান্ড রুল্‌স: দ্য ইনগ্রিডিয়েন্ট্‌স অফ ল্যাংগুয়েজ (ইংরেজি: Words and Rules: The Ingredients of Language) (আইএসবিএন ০-০৬-০৯৫৮৪০-৫) মার্কিন বোধবিজ্ঞানী স্টিভেন পিংকার রচিত ও ১৯৯৯ সালে প্রকাশিত একটি জনপ্রিয় ভাষাবিজ্ঞানের বই। বইটিতে পিংকার নিয়মিত ও অনিয়মিত ক্রিয়াপদ নিয়ে আলোচন করেছেন। পিংকারের ভাষায় বইটি লেখার উদ্দেশ্য "to illuminate the nature of language and mind by choosing a single phenomenon and examining it from every angle imaginable" অর্থাৎ "ভাষা ও মনের প্রকৃতি ব্যাখ্যা করার জন্য একটি ঘটনা বেছে নিয়ে সম্ভাব্য সমস্ত দৃষ্টিকোণ থেকে সেটিকে বিচার করা।" পিংকারের বিশ্লেষণ চম্‌স্কি প্রস্তাবিত বিশ্বজনীন ব্যাকরণের ধারণাকে সমর্থন করে এবং পিংকারের নিজস্ব বিশ্বাস যে ভাষাসহ মানুষের প্রকৃতির অনেক দিক বিবর্তনমূলক মনোবৈজ্ঞানিক উপায়ে ব্যাখ্যা করা সম্ভব, তাও এই বইতে পরিস্ফুট। বইটিতে ইংরেজি ভাষার (ও ক্ষেত্রবিশেষে জার্মান ভাষার) বিভিন্ন ব্যাকরণিক ত্রুটির রূপ ও ঘটনসংখ্যা (form and frequency) নিয়ে আলোচনার পাশাপাশি মস্তিষ্কে আঘাতপ্রাপ্ত (brain-damaged) লোকদের বাক-বৈকল্য (aphasia) নিয়েও আলোচনা করা হয়েছে। Words and Rules বইটির ওয়েবসাইট
মৈথিলী ভাষা

মৈথিলী (মৈথিলী ভাষায়: मैथिली/𑒧𑒻𑒟𑒱𑒪𑒲) একটি ইন্দো-আর্য ভাষা। এটি মূলত ভারতের বিহার রাজ্য ও নেপালের পূর্বাঞ্চলীয় তেরাই এলাকায় প্রচলিত। ভাষাবিজ্ঞানীরা মৈথিলীকে একটি পূর্ব ইন্দো-আর্য ভাষাসমূহ এর একটি হিসেবে গণ্য করেন, তাই এটি কেন্দ্রীয় ইন্দো-আর্য ভাষা যেমন হিন্দি ভাষার চেয়ে আলাদা, এবং বাংলা, অসমীয়া ও ওড়িয়ার সাথে এর সম্পর্ক বেশি। পূর্বে ভারতের আদমশুমারিতে এটিকে হিন্দির একটি উপভাষা হিসেবে গণ্য করা হয়েছিল। ২০০৩ সালে এটি ভারতের একটি স্বতন্ত্র সরকারি ভাষা হিসেবে সাংবিধানিক স্বীকৃতি পায়। ২০০৭ সালে নেপালের সংবিধান মৈথিলী ভাষাকে স্বীকৃতি দেয়। মৈথিলী ভাষা মৈথিলী বর্ণমালাতে লেখা হত, যার সাথে বাংলা লিপির যথেষ্ট মিল আছে। মৈথিলী বর্ণমালা পূর্ব নাগরী লিপি থেকে সৃষ্ট। তবে বর্তমানে এটি দেবনাগরী লিপিতে লেখা হয়। মৈথিলী ভাষার নাম প্রাচীন ভারতীয় রাজ্য মিথিলা থেকে এসেছে। প্রায় সাড়ে চার কোটি লোক মৈথিলী ভাষায় কথা বলেন। এ ভাষার সবচেয়ে বিখ্যাত সাহিত্যিক হলেন কবি বিদ্যাপতি। Abstract of speakers' strength of languages and mother tongues – 2000, Census of India, 2001 http://unstats.un.org/unsd/demographic/sources/census/wphc/Nepal/Nepal-Census-2011-Vol1.pdf হ্যামারস্ট্রোম, হারাল্ড; ফোরকেল, রবার্ট; হাস্পেলম্যাথ, মার্টিন, সম্পাদকগণ (২০১৭)। "Maithili"। গ্লোটোলগ ৩.০ (ইংরেজি ভাষায়)। জেনা, জার্মানি: মানব ইতিহাস বিজ্ঞানের জন্য ম্যাক্স প্লাংক ইনস্টিটিউট।
বিকল্প প্রচারমাধ্যম

বিকল্প প্রচারমাধ্যম হচ্ছে প্রচারমাধ্যম যা স্থাপিত অথবা আধিপত্যকারী প্রচারমাধ্যম থেকে ভিন্ন হয় তাদের বস্তু, উৎপাদন ও বিতরণে। বিকল্প প্রচারমাধ্যমের একাধিক রুপ আছে যাদের মধ্যে আছে ছাপা, শাব্দিক, দৃশ্যিক, ইন্টারনেট ও পথ কলা। কিছু উদাহরণের মধ্যে আছে প্রতি-সাংস্কৃতিক জিন, ১৯৬০ সালের, জাতিগোত্র ও আদিবাসিভিত্তিক প্রচারমাধ্যম যেমন ফার্স্ট পিপোল্স টেলিভিশন নেটওয়ার্ক, কানাডাতে (পরবর্তীতে নতুন নাম করা হয় অ্যাবোরিজিনাল পিপল্স টেলিভিশন নেটওয়ার্ক), এবং আরো সাম্প্রতিকভাবে অনলাইনে উন্মুক্ত প্রকাশনাতে সংবাদ সাইট যেমন ইন্ডিমিডিয়া। যেখানে মূলধারার প্রচারমাধ্যম সামগ্রিকভাবে সরকারি ও ব্যবসাপ্রাতিষ্ঠানিক স্বার্থ উপস্থাপন করে, বিকল্প প্রচারমাধ্যমের ব্যাপার থাকে অবাণিজ্যিক প্রকল্প হবার যা মূলধারা থেকে বিচ্ছিন্নদের স্বার্থের পক্ষপাতিত্ব করে, যেমন গরীব, রাজনৈতিক ও জাতিগত সংখ্যালঘু, শ্রমজীবি সংগঠন, এলজিবিটি পরিচয়বাদি। এসব প্রচারমাধ্যম সংকুচিত দৃষ্টিকোনের প্রচার করে, যেমন যেগুলো শোনা যায় প্রগতিশীল খবর অনুষ্ঠান ডেমোক্রেসি নাউতে, এবং পরিচয়ভিত্তিক গোষ্ঠী তৈরি করে, উদাহরণ হিসাবে যা দেখা যায় ইট গেট্স বেটার প্রজেক্ট এ যা ইউটিউবে তৈরি করা হয়েছিলো তার তৈরি হবার সময়ে সমকামি উঠতিতরুনদের মধ্যকার আত্মহত্যার হার বৃদ্ধির জবাবে। বিকল্প প্রচারমাধ্যম একটা সংস্কৃতির রাজত্বকারী বিশ্বাস ও মূল্যবোধকে প্রতিযোগিতাতে আনে এবং অ্যান্তোনিও গ্রামসি এর কালচারাল হেজিমনি তত্ত্বের অনুসারিরা তাকে বর্ণনা করে "প্রতি-হেজিমনিক" হিসাবে।
২০১৮-এ বাংলাদেশ

২০১৮-এ বাংলাদেশে সংগঠিত হওয়া ঘটনাবলীর সংক্ষিপ্ত সার এটি। রাষ্ট্রপতি- আবদুল হামিদ প্রধানমন্ত্রী- শেখ হাসিনা স্পীকার- শিরীন শারমিন চৌধুরী ১৭ জানুয়ারি - বাংলাদেশ আর মিয়ানমারের সরকার রোহিঙ্গা মুসলিমদের প্রত্যাবাসনের জন্য একটি চুক্তি করে। ১ ফেব্রুয়ারি - এসএসসি ও সমমান পরিক্ষা শুরু। ৮ ফেব্রুয়ারি - জিয়া অরফানেজ ট্রাস্ট দুর্নীতি মামলায় বিএনপি চেয়ারপারসন খালেদা জিয়াকে পাঁচ বছরের কারাদণ্ড দেয় আদালত। একই মামলায় বিএনপির সিনিয়র ভাইস চেয়ারম্যান তারেক রহমানসহ অপর পাঁচ আসামিকে ১০ বছরের সশ্রম কারাদণ্ডের আদেশ দেয় আদালত। ১২ মার্চ - ইউএস-বাংলা এয়ারলাইন্স ফ্লাইট ২১১ নেপালে অবতরণ করার সময় বিধ্বস্ত হয়। উড়োজাহাজটিতে থাকা মোট ৭১ জন আরোহীর মধ্যে ৫১ জন নিহত হয়। ২০১৮-র কোটা সংস্কার আন্দোলন জানুয়ারি থেকে চললেও এপ্রিলে এসে দেশব্যাপী ব্যাপকতা লাভ করে। ১২ মে - বাংলাদেশ মান সময় ভোর ২টা ১৪ তে (১১ মে ২০১৮ ইউটিসি) কেনেডি স্পেস সেন্টার থেকে বাংলাদেশের প্রথম ভূস্থির যোগাযোগ উপগ্রহ বঙ্গবন্ধু-১ উৎক্ষেপণ করা হয়। ১৫ মে - মাদকের বিরুদ্ধে আইন-শৃঙ্খলা বাহিনীর অভিযান শুরু হয়। ১৯ জুলাই - ঢাকার রমিজউদ্দিন ক্যান্টনমেন্ট কলেজের দুই শিক্ষার্থী বাস চাপায় নিহত হলে শিক্ষার্থীরা নিরাপদ সড়কের দাবিতে আন্দোলন শুরু করে। যা পরে দেশব্যাপী ছড়িয়ে পড়ে। ১৮ সেপ্টেম্বর - ডিজিটাল নিরাপত্তা আইন ২০১৮ পাস হয়। ৪ অক্টোবর - বাংলাদেশের সরকারি চাকরিতে কোটা পদ্ধতি বাতিল করার ঘোষণা দেওয়া হয়। ১০ অক্টোবর - ২০০৪ ঢাকা গ্রেনেড হামলার সাথে জড়িত থাকার দায়ে বিএনপি নেতা সাবেক স্বরাষ্ট্র প্রতিমন্ত্রী লুৎফুজ্জামান বাবর এবং আব্দুস সালাম পিন্টুসহ ১৯ জনকে মৃত্যুদণ্ডের রায় দেয় ঢাকার একটি বিশেষ দ্রুত আদালত। ৩০ ডিসেম্বর - একাদশ জাতীয় সংসদ নির্বাচন, ২০১৮ অনুষ্ঠিত হয়। ৫ জানুয়ারি - ধীরাজ কুমার নাথ, কূটনীতিজ্ঞ (জন্ম: ১৯৪৫) ১৬ জানুয়ারি – শাম্মী আখতার, গায়িকা (জন্ম: ১৯৫৫) ২৫ জানুয়ারি - শওকত আলী, বাংলাদেশি কথাসাহিত্যিক (জন্ম: ১৯৩৬) ৫ মার্চ - রফিকুল ইসলাম, চিকিৎসক ৬ মার্চ - ফেরদৌসী প্রিয়ভাষিণী, স্বাধীনতা পুরুস্কারপ্রাপ্ত ভাস্কর (জন্ম: ১৯৪৭) ২১ মার্চ - কাঁকন বিবি, বীরঙ্গগনা ও গুপ্তচর (জন্ম: ১৯১৫) ২১ এপ্রিল - আনোয়ারা বেগম, শিক্ষাবিদ ও ফার্স্ট লেডি ২৪ এপ্রিল - বেলাল চৌধুরী, কবি (জন্ম: ১৯৩৮) ২৬ এপ্রিল - সামছুল ইসলাম, রাজনীতিবিদ (জন্ম: ১৯৩১) ৯ মে - মুস্তাফা নূরউল ইসলাম, শিক্ষাবিদ ও জাতীয় অধ্যাপক (জন্ম: ১৯২৭) ২২ মে - তাজিন আহমেদ, উপস্থাপিকা ও অভিনেত্রী (জন্ম: ১৯৭৫) হাফিজ সিদ্দিকী, শিক্ষাবিদ (জন্ম: ১৯৩১) ৭ জুলাই - রানী সরকার, চলচ্চিত্র অভিনেত্রী (জন্ম: ১৯৩০ এর দশকে) ২৫ জুলাই - কল্পরঞ্জন চাকমা, রাজনীতিবিদ ২৬ জুলাই - মোস্তফা সুজা, রাজনীতিবিদ (জন্ম: ১৯৫০) ২৭ জুলাই - রহিম উদ্দিন ভরসা, রাজনীতিবিদ, শিল্পপতি ও যুগের আলোর পত্রিকার প্রতিষ্ঠাতা। ১৮ অক্টোবর - আইয়ুব বাচ্চু, মঞ্চ গায়ক, কন্ঠশিল্পী (জন্ম: ১৯৬২) ১৪ ডিসেম্বর - আমজাদ হোসেন, চলচ্চিত্র নির্মাতা, লেখক, গীতিকার। ১৮ ডিসেম্বর - সাইদুল আনাম টুটুল, চলচ্চিত্র সম্পাদক ও নির্মাতা। ১৯ ডিসেম্বর- টি.আই.এম. ফজলে রাব্বি চৌধুরী, রাজনীতিবিদ ও জাতীয় পার্টির (কাজী জাফর) ভারপ্রাপ্ত চেয়ারম্যান। "খালেদা জিয়ার পাঁচ বছরের জেল"। দৈনিক প্রথম আলো। সংগ্রহের তারিখ ৮ ফেব্রুয়ারি ২০১৮।  "তারেক রহমানের ১০ বছরের কারাদণ্ড"। বাংলা ট্রিবিউন। ৯ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ৮ ফেব্রুয়ারি ২০১৮।  কাজী, হাফিজ; সাবেদ, সাথী। "বিশ্ব কাঁপিয়ে মহাবিশ্বে"। দৈনিক কালের কণ্ঠ। ১২ মে ২০১৮ তারিখে মূল থেকে আর্কাইভ করা। সংগ্রহের তারিখ ১২ মে ২০১৮।  মোছাব্বের হোসেন (২ জুলাই ২০২০)। "বিসিএসে শেষ হলো কোটা যুগ"। প্রথম আলো। সংগ্রহের তারিখ ২ জুলাই ২০২০।
কাজরারে

কাজরারে হলো একটি বলিউড চলচ্চিত্র যেটি ২০১০ সালের ১৫ অক্টোবর মুক্তি পায়।চলচ্চিত্রটি পরিচালনা করেন পূজা ভাট। এটিই প্রথম বলিউড চলচ্চিত্র যেটির দৃশ্যায়ন পেত্রা তে করা হয়, যেই স্থানটিকে অনেকে অষ্টম আশ্চর্য বলে থাকেন। রাজিব হিসেবে হিমেশ রেশমিয়া নার্গিস হিসেবে সারা লরেন জোহরা বানু হিসেবে আমরিতা সিংহ সাদিক হিসেবে গৌরভ চানানা তারিক আনোয়ার হিসেবে জাবেদ শেখ ৩০মে ২০১০ সালে কাজরারে চলচ্চিত্রের গানসমূহের সংকলন প্রকাশ পায়, যাতে ৭টি গান ছিল। গানগুলির কথা লিখেছেন সমীর ও গানগুলি গেয়েছেন হিমেশ রেশমিয়া। "The Times Of India,26 December 2009"। ৫ নভেম্বর ২০১২ তারিখে মূল থেকে আর্কাইভ করা। সংগ্রহের তারিখ ৮ জানুয়ারি ২০১৮।  "Bollywood Song Audio Listing"। ৪ সেপ্টেম্বর ২০১০ তারিখে মূল থেকে আর্কাইভ করা। সংগ্রহের তারিখ ৮ জানুয়ারি ২০১৮।
৯৮তম যুগ্ম ব্রিগেড (বাংলাদেশ)

৯৮তম ব্রিগেড যা "৯৮তম যুগ্ম ব্রিগেড" নামেও পরিচিত, হচ্ছে বাংলাদেশ সেনাবাহিনীর একটি ব্রিগেড দল। এটি বাংলাদেশ সেনাবাহিনীর প্রথম যুগ্ম ব্রিগেড। ২৩ জুন, ১৯৯৮ সালে, প্রধানমন্ত্রী শেখ হাসিনা যমুনা নদীর উপর বঙ্গবন্ধু সেতু উদ্বোধন করেন এবং ৯৮তম যুগ্ম ব্রিগেড প্রতিষ্ঠা করেন। ২৯ জানুয়ারি, ২০১৫ সালে, প্রধানমন্ত্রী শেখ হাসিনা টাঙ্গাইলে বঙ্গবন্ধু সেতুর নিকটে বঙ্গবন্ধু সেনানিবাস উদ্বোধন করেন। এছাড়াও তিনি নবনির্মিত ৯৮তম যুগ্ম ব্রিগেডের অফিস ভবনের জন্য প্রধান কার্যালয়, মেস, এবং বিভিন্ন পদমর্যাদার অফিসার, জেসিও এবং সৈনিকদের জন্য পারিবারিক বাসস্থান উন্মুক্ত করেন। বিভিন্ন সৈন্যদলের আন্দোলনে নিরাপত্তা নদীপথ সহ। ব্রিগেডসমূহের সামগ্রিক নিরাপত্তা বিধান। নদীপথে নিরাপত্তা নিশ্চিত এবং শত্রুদের প্রবেশে বাঁধা দেয়া। ৯৮তম যুগ্ম ব্রিগেডের মধ্যে প্রকৌশল নির্মাণ ব্যাটালিয়ন এবং পদাতিক ব্যাটালিয়ন বিদ্যামান রয়েছে। সেনাবাহিনীর অন্যান্য দলের থেকে বাছাই করে এই ব্রিগেডে সেনা এবং অফিসারদের নিয়োগ দেয়া হয়। ৯৯তম যুগ্ম ব্রিগেড "Bangabandhu Cantonment starts journey"। Bangladesh Sangbad Sangstha। জানুয়ারি ২৯, ২০১৭। ২০১৫-০৮-০১ তারিখে মূল থেকে আর্কাইভ করা। সংগ্রহের তারিখ ২০১৭-০২-২৭।  "Sheikh Hasina inaugurated the Bangabandhu Cantonment"। Nirapad News। ২০১৭-০২-২৮ তারিখে মূল থেকে আর্কাইভ করা। সংগ্রহের তারিখ ২০১৭-০২-২৭।  "Bangabandhu Cantonment inaugurated"। The Daily Sun। Dhaka। জানুয়ারি ৩০, ২০১৭। ২০১৭-০২-২৮ তারিখে মূল থেকে আর্কাইভ করা। সংগ্রহের তারিখ ২০১৭-০২-২৭।
আকাশ পানে চেয়ে আমি ভাবি মনে মনে

আকাশ পানে চেয়ে আমি ভাবি মনে মনে একটি ইউক্রেনীয় ভাষার গান। ১৮৪১ সালে গানটির কথা লিখেছেন ইউক্রেনীয় রোমান্টিক কবি মিখাইলো পেট্রেঙ্কো। গানের সুরকার লিউডমিলা আলেক্সান্ডোভা। সঙ্গীতশিল্পী ও কম্পোজার ভ্লাদিসলাভ জারেম্বা গানটির সঙ্গীতায়োজন করেছেন। ১৯৬২ সালের ১২ অগাস্টে সোভিয়েত মহাকাশযান ভস্টক ৪-এ গানটি প্রথমবারের মত মহাকাশে পরিবেশিত হয়। এসময় ইউক্রেনীয় বংশোদ্ভূত পাভেল পোপোভিচ গানটিতে কন্ঠ দেন। Українські народні пісні з репертуару Б. Р. Гмирі / упоряд. Т. Шефер . — Київ: Музична Україна, 1972. — 64 с.(ইউক্রেনীয় ভাষায়) Українські народні пісні з репертуару Анатолія Мокренка — Київ: Музична Україна, 1980. — 64 с.(ইউক্রেনীয় ভাষায়) Барабанова О. А. Творчість Михайла Петренка в контексті української поезії 30 — 50-х років XIX століття: автореф. дис. канд. філол. наук: 10.01.01 / О. А. Барабанова ; Харк. нац. ун-т ім. В. Н. Каразіна. — Х., 2008. — 19 с.(ইউক্রেনীয় ভাষায়) Смірнова Н. П. Проблеми становлення української фольклористики в періодиці першої половини XIX століття: Автореф. дис. канд. філол. наук: 10.01.07 / Н. П. Смірнова ; Київ. нац. ун-т ім. Т.Шевченка. — К., 2003. — 19 с.(ইউক্রেনীয় ভাষায়) Оксана Богдан. Музыка и слова — не народные ওয়েব্যাক মেশিনে আর্কাইভকৃত ১৫ অক্টোবর ২০১৩ তারিখে // Время, 18.11.2011.(ইউক্রেনীয় ভাষায়) «Червоний шлях», 1926 р., № 9.(ইউক্রেনীয় ভাষায়) https://www.youtube.com/watch?v=JbsfBjmS-ZQ(ইউক্রেনীয় ভাষায়) Сніпъ, украинскій новорочникъ. — Х., 1841. ওয়েব্যাক মেশিনে আর্কাইভকৃত ১০ ফেব্রুয়ারি ২০২০ তারিখে — С. 175–176(ইউক্রেনীয় ভাষায়) Южный русскій зборникъ. — Х., 1848. — С. 32–33(ইউক্রেনীয় ভাষায়) «Дивлюся на небо та й думку гадаю» в перекладах мовами світу / Упорядники Є. В. Букет, О. Є. Петренко. – Житомир: ФОП Євенок О. О., 2017. – 112 с. – (Бібліотека газети «Культура і життя»).(ইউক্রেনীয় ভাষায়) Михайло Петренко: Життя і творчість (художні тексти, дослідження, документи). // Упорядники О. Є. Петренко, О. О. Редчук. Оформлення Д. О. Редчук. «Фенікс». — К., 2013, 218 с. (ইউক্রেনীয় ভাষায়) Поет-романтик Михайло Миколайович Петренко (1817–1862): Твори. Критичні та історико-літературні матеріали. // Упорядник О. Є. Петренко. "ПП "НВЦ «ПРОФІ». — К., 2015, 586 с. (ইউক্রেনীয় ভাষায়) Михайло Петренко. Твори / Упорядник О. Є. Петренко. – К.: «Кий», 2017. – 104 с. (ইউক্রেনীয় ভাষায়) Михайло Миколайович Петренко. 200 років безсмертя / Петренко О. Є., Шабанова В. М. – К.: «Кий», 2017. – 238 с. (ইউক্রেনীয় ভাষায়) «Дивлюся на небо та й думку гадаю» в перекладах мовами світу / Упорядники Є. В. Букет, О. Є. Петренко. – Житомир: ФОП Євенок О. О., 2017. – 112 с. – (Бібліотека газети «Культура і життя»). (ইউক্রেনীয় ভাষায়) https://www.youtube.com/watch?v=SawR89u7nJI
বিধায়ক ভট্টাচার্য

বিধায়ক ভট্টাচার্য (৭ ফেব্রুয়ারি ১৯০৭ – ১৫ নভেম্বর ১৯৮৬) হলেন ভারতের একজন প্রখ্যাত নাট্যকার, সাহিত্যিক ও সাংবাদিক। তিনি ভারতীয় উপমহাদেশের প্রথম দিককার মঞ্চ অভিনেতা ও নাট্যকারদের অন্যতম। তিনি একাধিক চলচ্চিত্রে অভিনয়ও করেছেন। তিনি শান্তিনিকেতনে শিক্ষকতা করেছেন এবং রবীন্দ্রনাথের স্নেহধন্য ছিলেন। বিধায়ক ভট্টাচার্য ১৯০৭ সালের ৭ ফেব্রুয়ারি তৎকালীন ব্রিটিশ ভারতের বেঙ্গল প্রেসিডেন্সীর (বর্তমানে ভারতে) মুর্শিদাবাদের জিয়াগঞ্জে জন্মগ্রহণ করেন। তার পিতার নাম হরিচরণ ভট্টাচার্য ও মাতার নাম সত্যবতী। তার রচিত নাটকের মধ্যে রয়েছেঃ মেঘমুক্তি (১৯৩৮), মাটির ঘর (১৯৩৯), বিশ বছর আগে (১৯৪০), রক্তের ডাক (১৯৪১), তুমি ও আমি (১৯৪১), চিরন্তনী (১৯৪২), রাজপথ (১৯৪৯), খবর বলছি (১৯৫০), ক্ষুধা (১৯৫৬), এন্টনি কবিয়াল (১৯৬৬), নটী বিনোদিনী (১৯৬৯), খেলাঘর, তাহার নামটি রঞ্জনা, উজান যাত্রা, কান্না হাসির পালা। যুগাবতার রামকৃষ্ণ(১৩৬২) বাংলার বিবেক জাগরে ধীরে অনুপম হায়াৎ (জানুয়ারি ২০০৩)। "ভট্টাচার্য, বিধায়ক"। সিরাজুল ইসলাম। [[বাংলাপিডিয়া]]। ঢাকা: এশিয়াটিক সোসাইটি বাংলাদেশ। আইএসবিএন 984-32-0576-6। সংগ্রহের তারিখ ৮ জানুয়ারি ২০১৮।  ইউআরএল–উইকিসংযোগ দ্বন্দ্ব (সাহায্য) "হারিয়ে যাওয়া রঙ্গমঞ্চ"। ঐহিক। ২২ নভেম্বর ২০১৪। সংগ্রহের তারিখ ৮ জানুয়ারি ২০১৮।  "নাট্যে উপেক্ষিত: বিধায়ক ভট্টাচার্যের জীবন ও লেখনী (Natye Upekkhito: Life and Writings of Bidhayak Bhattacharya)"। www.books.google.com.bd। সংগ্রহের তারিখ ৮ জানুয়ারি ২০১৮।  Utpal K Banerjee। BENGALI THEATRE- 200 YEARS। Publications Division Ministry of Information and Broadcasting Government of India। পৃষ্ঠা 64–। আইএসবিএন 978-81-230-2100-3।  বিধায়ক ভট্টাচার্য - বাংলাপিডিয়া হতে সংকলিত নিবন্ধ।
হরিদাস ভট্টাচার্য

হরিদাস ভট্টাচার্য (৭ নভেম্বর ১৮৯১ - ২০ জানুয়ারি ১৯৫৬) হলেন ভারতের একজন প্রখ্যাত দার্শনিক ও শিক্ষাবিদ। তিনি ভারতীয় উপমহাদেশের অন্যতম প্রধান দার্শনিক হিসাবে বিবেচিত হন। তিনি ঢাকা বিশ্ববিদ্যালয়ের দর্শন বিভাগে একাদিক্রমে ২৬ বছর অধ্যাপনা করেন এবং এই বিভাগটি গড়ে তুলতে বিশেষ ভূমিকা পালন করেন। হরিদাস ভট্টাচার্য ১৮৯১ সালের ৭ নভেম্বর তৎকালীন ব্রিটিশ ভারতের বেঙ্গল প্রেসিডেন্সীর (বর্তমানঃ ভারত) পশ্চিমবঙ্গের ভাটপাড়ায় জন্মগ্রহণ করেন। তিনি ঢাকা বিশ্ববিদ্যালয় প্রতিষ্ঠাকালীন এখানে যোগ দেন এবং ২৬ বছর এতে অধ্যাপনা করাকালীন ২২ বছর বিভাগীয় প্রধান হিসাবে দায়িত্ব পালন করেন। তার প্রখ্যাত শিক্ষার্থীর মধ্যে রয়েছেন - সরদার ফজলুল করিম ও নলিনীকান্ত ভট্টশালী। প্রদীপ কুমার রায় (জানুয়ারি ২০০৩)। "ভট্টাচার্য, হরিদাস"। সিরাজুল ইসলাম। [[বাংলাপিডিয়া]]। ঢাকা: এশিয়াটিক সোসাইটি বাংলাদেশ। আইএসবিএন 984-32-0576-6। সংগ্রহের তারিখ ৮ জানুয়ারি ২০১৮।  ইউআরএল–উইকিসংযোগ দ্বন্দ্ব (সাহায্য) "গোবিন্দ দেবের দর্শনের রাজনৈতিক ও সামাজিক প্রেক্ষাপট"। দৈনিক বণিক বার্তা অনলাইন। ২৬ মার্চ ২০১৬। সংগ্রহের তারিখ ৮ জানুয়ারি ২০১৮।  "'বিপ্লব যে আসছে চোখে দেখ না বিপ্লব তো রাস্তা দিয়ে হাঁটে' -সরদার ফজলুল করিম"। সপ্তাহিক। ২০০৯। সংগ্রহের তারিখ ৮ জানুয়ারি ২০১৮। [স্থায়ীভাবে অকার্যকর সংযোগ] "নলিনীকান্ত ভট্টশালী"। দৈনিক ইত্তেফাক। ৬ ফেব্রুয়ারি ২০১৫। সংগ্রহের তারিখ ৮ জানুয়ারি ২০১৮।  হরিদাস ভট্টাচার্য - বাংলাপিডিয়া হতে সংকলিত নিবন্ধ।
আইখন

আইখন বা অয়ক্ষণ হল গ্রামীণ বাংলায় বাংলা নববর্ষের প্রথম দিনে উদযাপিত একটি লৌকিক উৎসব। এদিন বিভিন্ন ঐতিহ্যগত আচার-অনুষ্ঠানের মাধ্যমে বাংলার পল্লীবাসীরা নতুন বছরকে স্বাগত জানায়। গ্রামীণ বাংলার পল্লীবাসীরা বাংলা পঞ্জিকার পয়লা বৈশাখের দিন ভোরবেলা বনে-বাগানে ঝরা-পাতা জড়ো করে আগুন জ্বালিয়ে পল্লীঅঞ্চল হরিধ্বনিতে মুখরিত করে তোলে যাতে শস্যের অনিষ্টকারী কীটপতঙ্গ আগুনে নষ্ট হয়ে যায়। এরপর বাঁশের ঝাড়ে ও গাছের গোড়ায় নতুন মাটি দেওয়া হয়, ধানক্ষেতে গোবরসার দিয়ে হলকর্ষণ করা হয়। তারপর লম্বা-চওড়া-গভীরতায় বিঘৎখানেক একটি গর্ত করে তার মধ্যে ঘুটে জ্বালিয়ে একটি কাস্তের অগ্রভাগ ঐ আগুনে ফেলে দেওয়া হয়। কাস্তের ডগাটি অগ্নিতপ্ত হয়ে উঠলে সেটি উপস্থিত সকলের নাভির তলায় ছেঁকিয়ে দেওয়া হয় যাতে সমস্ত স্নায়ুকোষ উদ্দীপিত হয়ে ওঠে এবং পুরানো বছরের অসাড়তা দূর হয়ে যায় আর হঠাৎ করে কোনও কঠিন রোগ আক্রমণ করতে না পারে। এছাড়া, নাপিতের দেওয়া কাঁসার চকচকে দর্পনে বাড়ির লোকেরা নিজেদের মুখ দেখেন। এরপর গৃহপালিত গরু-বাছুরকে স্নান করিয়ে নিজেরা স্নান সেরে বিভিন্ন ভেষজ উদ্ভিদে (যেমন: বেল, বট, অশ্বত্থ, মনসা, তুলসী প্রভৃতি) একটি দু'সেরী জলপূর্ণ ভাঁড়ে ছিদ্র করে ঝরা দেয়। এইদিন যব বা মুড়ির ছাতু খাওয়া একটি পালনীয় আচার। কোনও কোনও জায়গায় এইদিন 'আইখন পট-যাত্রা' বা চৈত্রের গাজন উৎসবের পরিসমাপ্তি ঘটে। বাংলার লোকসংস্কৃতির বিশ্বকোষ, দুলাল চৌধুরী, আকাদেমি অব ফোকলোর, কলকাতা: ৭০০০৯৪, প্রথম প্রকাশ: ২০০৪, পৃষ্ঠা: ২৩৩ চক্রবর্তী, ড. বরুণকুমার সম্পাদিত (১৯৯৫)। বঙ্গীয় লোকসংস্কৃতিকোষ। কলকাতা: অপর্ণা বুক ডিস্ট্রিবিউটার্স। পৃষ্ঠা ১৩। আইএসবিএন 81-86036-13-X।
ফিনিক্স (মহাকাশযান)

ফিনিক্স একটি রোবট নিয়ন্ত্রিত নভোযান যাকে মঙ্গল গ্রহে একটি বিশেষ অভিযানে প্রেরণ করা হয়েছে। এটি মার্স ফিনিক্স প্রোগ্রামের অন্তর্ভুক্ত। কোন নভোযানের নির্জীব যাত্রীদের সাধারণত পেলোড বলা হয়। তাই মঙ্গল গবেষণার জন্য প্রেরিত এই যন্ত্রপাতিগুলোকেও পেলোড বলা যায়। ফিনিক্সের পেলোডগুলো হচ্ছে: রোবোটিক বাহু - ভূপৃষ্ঠের ০.৫ মিটার পর্যন্ত খনন করতে পারে। এর কাজ মাটি ও ধূলির নমুনা সংগ্রহ করা। রোবোটিক বাহুর ক্যামেরা - রোবোটিক বাহুর হাতার সাথে যুক্ত। এটা দিয়ে প্রথমেই নমুনা সংগ্রহের অঞ্চলের ছবি তোলা হয়, সেখান থেকে কি ধরনের নমুনা পাওয়া যাবে তা এই ছবির মাধ্যমেই বিশ্লেষণ করা হয়। সার্ফেস স্টেরিও ইমেজার - নভোযানের মূল ক্যামেরা। পাথফাইন্ডারের সাথে যুক্ত ক্যামেরার চেয়ে এর রিজলিউশন অনেক বেশি। এর মাধ্যমে মঙ্গলের আর্কটিক অঞ্চলের উচ্চ রিজলিউশন ছবি তোলা হয়। থার্মাল অ্যান্ড ইভল্‌ভ্‌ড গ্যাস অ্যানালাইজার - সংক্ষিপ্ত নাম টেগা (TEGA)। এতে উচ্চ তাপমাত্রার চুল্লীর সাথে ভর বর্ণালীবীক্ষণ যন্ত্র যুক্ত আছে। এরকম আটটি ওভেন আছে। প্রতিটি ওভেন একটি করে নমুনা বিশ্লেষণ করতে পারে। বুঝতেই পারছেন, এর মাধ্যমে সংগৃহীত নমুনায় কি কি পদার্থ আছে তা খতিয়ে দেখা যাবে। মার্স ডিসেন্ট ইমেজার - সংক্ষিপ্ত নাম মার্ডি (MARDI)। এর মাধ্যমে অবতরণের সময় মঙ্গল পৃষ্ঠের ছবি তোলার কথা ছিল। কিন্তু কিছু তথ্য হারিয়ে যাওয়ার কারণে অবতরণের সাত মিনিটে সে কোন ছবিই তুলতে পারেনি। মাইক্রোস্কপি, ইলেকট্রোকেমিস্ট্রি অ্যান্ড কন্ডাক্টিভিটি অ্যানালাইজার - সংক্ষিপ্ত নাম মেকা (MECA)। এর মধ্যে চারটি গুরুত্বপূর্ণ যন্ত্র আছে: আলোক অণুবীক্ষণ যন্ত্র: এর কাজ মঙ্গল থেকে সংগৃহীত নমুনায় উপস্থিত রেগোলিথের ছবি তোলা। ভূপৃষ্ঠে মৃত্তিকা স্তরের নিচেই রেগোলিথ স্তর থাকে, রেগোলিথ স্তরের নিচে থাকে অধিশিলার স্তর। তাই অধিশিলার উপরে অবস্থিত আলগা শিলাবস্তুর আচ্ছাদনকেই রেগোলিথ বলা যায়। পারমাণবিক বল অণুবীক্ষণ যন্ত্র: আলোক অণুবীক্ষণের কাছে প্রেরিত নমুনার সামান্য অংশ নিয়ে কাজ করতে পারে। সে আট সিলিকনের টিপ দিয়ে এই নমুনা স্ক্যান করে এবং সিলিকন টিপ থেকে নমুনার বিকর্ষণের পরিমাণ নির্ণয় করে। ওয়েট কেমিস্ট্রি গবেষণাগার: এখানে চারটি প্রকোষ্ঠে আছে। প্রতিটি প্রকোষ্ঠে মঙ্গলের নমুনার সাথে পৃথিবীর পানির মিশ্রণ ঘটানো হয়। এর ফলে মঙ্গলের মাটিতে উপস্থিত দ্রবণীয় উপাদানগুলো পানিতে দ্রবীভূত হয়ে যায়। এর মধ্যে প্রধানত ক্ষার ধাতুর আয়নগুলো নিয়ে গবেষণা করা হয়। এর মাধ্যমে মঙ্গল জীবন বিস্তারের জন্য কতটা সহায়ক হতে পারে তা নির্ণয় করা সম্ভব। স্যাম্প্‌ল হুইল ও ট্রান্সলেশন স্টেজ: ৬৯টি নমুনা ধারকের মধ্যে ৬টি এখানে অবস্থিত। এগুলোর মাধ্যমে রোবটিক বাহুর কাছ থেকে নমুনা নিয়ে অণুবীক্ষণ যন্ত্রগুলোর কাছে পাঠানো হয়। থার্মাল অ্যান্ড ইলেকট্রিকেল কন্ডাক্টিভিটি প্রোব - সংক্ষিপ্ত নাম টিইসিপি (TECP)। এতে পাঁচটি সন্ধানী যন্ত্র আছে যা দিয়ে নিম্নলিখিত পরিমাপগুলো করা হয়: মঙ্গলীয় মাটির (রেগোলিথ) তাপমাত্রা তাপীয় পরিবাহিতা তড়িৎ পরিবাহিতা পরাবৈদ্যুতিক প্রবেশ্যতা (dielectric permittivity) বায়ুর দ্রুতি পরিবেশের তাপমাত্রা আবহাওয়বিজ্ঞান স্টেশন - নাম থেকেই এর কাজ বোঝা যাচ্ছে। এর সাথে বায়ু নির্দেশক এবং চাপ ও তাপ সেন্সর যুক্ত আছে। এগুলোর মাধ্যমে সে মঙ্গলের আবহাওয়া বিশ্লেষণ করে চলে। Phoenix home page Phoenix summary at JPL Phoenix Profile by NASA's Solar System Exploration Complete List of Works on the Phoenix DVD Written Introduction to the Visions of Mars Project Phoenix Mission Details Video
হাজমোলা

হাজমোলা হল এক ধরনের পাচক খাদ্য-চাকতি যা ভারতে ডাবর এবং পাকিস্তানে হিলাল কোম্পানী শিল্পজাত করে থাকে৷ এটি একপ্রকার ঐতিহ্যগত আয়ুর্বেদ ঔষধি দ্বারা প্রস্তুত করা হয় এবং মনে করা হয় যে এটি বদহজম নিয়ন্ত্রণ, পরিপাকের আরাম এবং অপান নিয়ন্ত্রণ কর‍তে সাহায্য করে৷ হাজমোলা পাঁচটি স্বাদে পাওয়া যায়। সেগুলি হলো লেবু, তেঁতুল, পুদিনা, পেয়ারা এবং আনারদানা বা বেদানা৷ এই খাদ্য-চাকতিগুলো বোতলের আকৃতিতে বাক্সবন্দি এবং বাজারে ছাড়া হয়৷ এটি এছাড়াও গোল মরিচ এবং লবণের স্বাদে গঠিত৷ এটির প্রধান উপকরণ হলো: কালিমির্চ (গোল মরিচ) - গ্যাস্ট্রো-অন্ত্রীয় উত্তেজক পিপ্পালি (লঙ্কা) হাজমোলা ক্যান্ডি হল ছোট মিষ্টি যা প্রকৃতপক্ষে হাজমোলা খাদ্য-চাকতির মতই কাজ করে৷ এটি কয়েকটি স্বাদে পাওয়া যায় যার মধ্যে রয়েছে আল্বালি আম এবং চুলবুলি ইমলি৷ এছাড়াও এটি ভারতের শিশুদের মাঝে অনেক জনপ্রিয়৷ এই পণ্যটি আবার নেপাল, যুক্তরাষ্ট্র এবং অস্ট্রেলিয়ার কিছু ভারতীয় সুপারমার্কেটে বিক্রি হয়৷ আবার কানাডার কিছু ভারতীয় দোকানেও এটি পাওয়া যায়৷ [১] ওয়েব্যাক মেশিনে আর্কাইভকৃত ৫ ফেব্রুয়ারি ২০১৮ তারিখে
পৃথিবী ব্রত

পৃথিবী ব্রত বাংলার হিন্দুসমাজের অশাস্ত্রীয় বা মেয়েলি ব্রতগুলির অন্তর্গত একটি ব্রত। গ্রামীণ বাংলার বাঙালি হিন্দুঘরের কুমারী মেয়েরা চৈত্র মাসের সংক্রান্তি থেকে সারা বৈশাখ মাস ধরে একমাসব্যাপী এই ব্রত পালন করে। এটি চার বছর পরপর পালন করতে হয়। ব্রতের উদ্দেশ্য হল সাংসারিক অমঙ্গল দূরীকরণ। গ্রাম-বাংলার বসতবাড়ির মেঠো আঙিনা বা শানের মেঝেতে এই ব্রত করা হয়। মেয়েলি ব্রত হওয়ার দরুন ব্রতপালনে কোন মন্ত্র বা পুরোহিতের প্রয়োজন হয় না। পৃথিবী ব্রত পালনের তিনটি পর্যায় আছে। যথা: আহরণ, ক্রিয়া ও ছড়া। প্রথম পর্যায়ে প্রয়োজনীয় উপকরণ অর্থাৎ আতপচালের পিটুলিগোলা, ছোট শাঁখ, মধু, দুধ ও গাওয়া ঘি সংগ্রহ করতে হয়। দ্বিতীয় পর্যায়ে মাটির উপর পরিষ্কার করে পিটুলি দিয়ে পদ্মপাতা, পৃথিবী ও ধরিত্রী দেবীর আল্পনা আঁকতে হয়। তৃতীয় পর্যায়ে পূজার মুহূর্তে শাঁখের মধ্যে ঘি, দুধ ও মধু ঢেলে আঁকা আল্পনার সামনে হাঁটু গেড়ে বসে, তিনবার পূজার মন্ত্র পড়ে আল্পনার ওপর ঢেলে দিতে হয়। চার বছর ব্রত পালনের পর উদযাপনের সময়ে সোনার পদ্মপাতা গড়িয়ে দিতে হয়। বাংলার লোকসংস্কৃতির বিশ্বকোষ, দুলাল চৌধুরী, আকাদেমি অব ফোকলোর, কলকাতা: ৭০০০৯৪, প্রথম প্রকাশ:২০০৪, পৃষ্ঠা: ২৩৫
ইশক ক্লিক

ইশক ক্লিক মূলত ২০১৬ সালের একটি বলিউড রোমান্টিক চলচ্চিত্র।এই চলচ্চিত্রটি পরিচালনা করেছেন অনিল বাল্লানি।এটি মুম্বাইয়ের একজন মডেলকে নিয়ে তৈরি। আদিত্য বর্ধন হিসেবে অধ্যয়ন সুমন সোফি ডিয়াস বর্ধন হিসেবে সারা লরেন ইন্দ্র সেনগুপ্ত হিসেবে সন্জয় গুন্জাবানি ডা.তুষার হিসেবে কেশাব আরোরা ইন্সপেক্টর কদম হিসেবে রাজ প্রেমি www.bollywoodhungama.com/movie/ishq-click Adhyayan Suman Shooting for Ishq Click;Times of india Sara Loren in Ishq Click;Indianexpress
বারখা

বারখা একটি বলিউড রোমান্টিক চলচ্চিত্র যেটি পরিচালনা করেছেন সাদাব মির্জা।চলচ্চিত্রটির দৃশ্যায়ন করা হয়েছে হিমাচল প্রদেশ,ভারতে।এটি ২০১৫ সালের ২৭মার্চ মুক্তি পায়। জতিন সাবারওয়াল হিসেবে তাহা শাহ বারখা হিসেবে সারা লরেন আকাশ হিসেবে প্রিয়াংশু চ্যাটার্জী মধু হিসেবে শ্বেতা পণ্ডিত শেট্টি হিসেবে আশিয়েশ রায় হিমাচল প্রদেশ থেকে ২০১৪ সালে বারখা সিনেমার দৃশ্যায়ন শুরু হয়।সিনেমার অন্যান্য দৃশ্য মুম্বাইয়ে করা হয়। বারখা বাণিজ্যিক ভাবে ব্যার্থ হয় এবং নানা সমালোচকগণ ২০১৫ সালের জন্য অনুপযুক্ত চলচ্চিত্র হিসেবে মন্তব্য করেন,তারা মনে করেন এই কাহিনী মূলত '৯০ এর জন্য উপযোগি। Barkhaa-BoxOffice Barkhaa on imdb
জেনিফার মিস্ত্রী বন্সীওয়াল

জেনিফার মিস্ত্রী বন্সীওয়াল হচ্ছেন একজন ভারতীয় অভিনেত্রী। জেনিফার সাব টিভিতে প্রচারিত কমেডি ধারাবাহিক তারাক মেহতা কা উল্টা চশমায় অভিনয়ের মাধ্যমে জনপ্রিয়তা অর্জন করেন। এখানে তিনি রোশন সোধির চরিত্রে অভিনয় করেছেন। এই ধারাবাহিকটিতে তার চরিত্রটি ছিল খুবই মিষ্টি এবং নির্দোষ পারসি গৃহিনীর। ভাষা প্রতিবন্ধকতার কারণে সোধি ও রোশন উভয়েরই যোগাযোগের সমস্যা হয়ে থাকে। অভিনয়ের পাশাপাশি তিনি একটি বিউটি পার্লারও পরিচালনা করেন। জেনিফার মায়ুর বাণীওয়াল ওরফে ববি বান্সিওয়ালের সাথে বিবাহ বন্ধনে আবদ্ধ হয়েছেন।[তথ্যসূত্র প্রয়োজন] ২০১৩ সালের ২৬শে আগস্ট, জেনিফার এক কন্যা সন্তানের জন্ম দেন, তার নাম রাখা হয় লেকিশা মিস্ট্রি বান্সিওয়াল।[তথ্যসূত্র প্রয়োজন] SAB TV। "Taarak Mehta Ka Ooltah Chashmah"। ২০১২-০৩-২৪ তারিখে মূল থেকে আর্কাইভ করা। সংগ্রহের তারিখ ২০১২-০১-২০।  ইন্টারনেট মুভি ডেটাবেজে জেনিফার মিস্ত্রী বন্সীওয়াল (ইংরেজি)